CELEX: 62016TA0442
Language: et
Date: 2018-03-20 00:00:00
Title: Kohtuasi T-442/16: Üldkohtu 20. märtsi 2018. aasta otsus – Šroubárna Ždánice versus nõukogu (Nõue maksta tagasi dumpinguvastased tollimaksud — Hiina Rahvavabariigist pärit või Malaisiast lähetatud teatavate rauast või terasest kinnituselementide import — Määrus (EÜ) nr 91/2009 ja rakendusmäärus (EL) nr 723/2011 — Liikmesriigi kohtu pädevus — Üldkohtu pädevuse puudumine)

7.5.2018   
            
            
               ET
            
            
               Euroopa Liidu Teataja
            
            
               C 161/47
            
         Üldkohtu 20. märtsi 2018. aasta otsus – Šroubárna Ždánice versus nõukogu
   (Kohtuasi T-442/16) (1)
   
   ((Nõue maksta tagasi dumpinguvastased tollimaksud - Hiina Rahvavabariigist pärit või Malaisiast lähetatud teatavate rauast või terasest kinnituselementide import - Määrus (EÜ) nr 91/2009 ja rakendusmäärus (EL) nr 723/2011 - Liikmesriigi kohtu pädevus - Üldkohtu pädevuse puudumine))
   (2018/C 161/52)
   Kohtumenetluse keel: tšehhi
   
      Pooled
   
   
      Hageja: Šroubárna Ždánice a.s. (Kyjov, Tšehhi Vabariik) (esindaja: advokaat M. Osladil)
   
      Kostja: Euroopa Liidu Nõukogu (esindajad: H. Marcos Fraile ja A. Westerhof Löfflerová, keda abistas advokaat N. Tuominen)
   
      Kostja toetuseks menetlusse astuja: Euroopa Komisjon (esindajad: T. Maxian Rusche ja P. Němečková)
   
      Ese
   
   Nõue maksta koos viivitusintressidega tagasi dumpinguvastased tollimaksud, mille hageja oli tasunud Tšehhi tollile väidetavalt alusetult pärast seda, kui võeti vastu nõukogu 26. jaanuari 2009. aasta määrus (EÜ) nr 91/2009, millega kehtestatakse lõplik dumpinguvastane tollimaks teatavate Hiina Rahvavabariigist pärit rauast või terasest kinnitusdetailide impordi suhtes (ELT 2009, L 29, lk 1), nõukogu 18. juuli 2011. aasta rakendusmäärus (EL) nr 723/2011, millega laiendatakse määrusega (EÜ) nr 91/2009 kehtestatud lõplikku dumpinguvastast tollimaksu Malaisiast lähetatud teatavate rauast või terasest kinnitusdetailide impordile, olenemata sellest, kas need deklareeritakse Malaisiast pärinevatena või mitte (ELT 2011, L 194, lk 6), ja nõukogu 4. oktoobri 2012. aasta rakendusmäärus (EL) nr 924/2012, millega muudetakse määrust nr 91/2009 (ELT 2012, L 275, lk 1).
   
      Resolutsioon
   
   
               1.
            
            
               Jätta hagi läbi vaatamata, sest Üldkohtul puudub selle lahendamiseks pädevus.
            
         
               2.
            
            
               Jätta Šroubárna Ždánice a.s.-i kohtukulud tema enda kanda ja mõista temalt välja Euroopa Liidu Nõukogu kohtukulud.
            
         
               3.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 392, 24.10.2016.